
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 8P/38/2026 8826200575 18. 05. 2026 JUDr. Silvia Šviderská ECLI:SK:OSVT:2026:8826200575.3
Uznesenie Okresný súd Vranov nad Topľou v právnej veci starostlivosti súdu o maloletých, mal. A. A., nar. XX.XX.XXXX, bytom pri matke, zastúpený kolíznym opatrovníkom Úradom práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh matky A. B., nar. XX.XX.XXXX, bytom C. XXX, za účasti otca D. A., nar. XX.XX.XXXX, bytom C. XXX, o zvýšenie výživného, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Návrhom podaným na tunajší súd sa matka domáhala vydania rozhodnutia, ktorým by súd zvýšil výživné otca na mal. dieťa zo sumy 36,80 € mesačne na sumu 70 € mesačne. 2. V rámci riešenia veci na súde multidisciplinárnym prístupom matka ústne do zápisnice vzala svoj návrh na zvýšenie výživného v celom rozsahu späť z dôvodu, že otec dieťaťa je už 2 mesiace práceneschopný. 3. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Otec mal. dieťaťa a kolízny opatrovník so späťvzatím návrhu súhlasili. 5. Nakoľko navrhovateľka vzala svoj návrh na zvýšenie výživného v celom rozsahu späť a otec a kolízny opatrovník do späťvzatím návrhu súhlasili, pričom v konaní nie je potrebné pokračovať, súd s poukazom na vyššie uvedené zákonné ustanovenie, konanie zastavil. 6. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu.
V zmysle § 363 Civilného sporového poriadku, v odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

